b'\n_START_ARTICLE_\nMurano\n_START_PARAGRAPH_\nMurano er en del af byen Venedig og er en \xc3\xb8, som ligger 1,5\xc2\xa0km. nord for Venedig i lagunen. Murano har omkring 5.500 indbyggere._NEWLINE_Murano var til 1923 en selvst\xc3\xa6ndig by; den blev indlemmet i Venedig. Murano er mest kendt for sin glaskunst; p\xc3\xa5 grund af risikoen for brand m\xc3\xa5tte glaspusterne fra 1291 ikke l\xc3\xa6ngere arbejde i Venedig og flyttede   til Murano. Glasv\xc3\xa6rksteder og fabrikker er stadig vigtige erhverv. Ud over glasskulpturer fremstilles  mosaik, drikkeglas, glasperler og lamper._NEWLINE_I byen ligger Basilica dei Santi Maria e Donato fra 1100-tallet, som er ber\xc3\xb8mt for sin mosaikker. Glasmuseet Museo Vetrario er vidt ber\xc3\xb8mt.'